tartuNLP/wikipedia-smugri-20251201 huggingface dataset:
Oulun Eteläinen

Oulun Eteläinen on kolmen seutukunnan muodostama verkosto ja yhteistyöalue Pohjois-Pohjanmaan maakunnan eteläosassa.
Oulun Eteläisen muodostavat Ylivieskan, Nivala–Haapajärven ja Haapaveden-Siikalatvan seutukunnat, joihin kuuluu yhteensä 14 kuntaa. Alueen tärkein keskus on Ylivieskan kaupunki.
Alueen historia ja rakenne.
Vuoteen 2009 saakka alue oli Oulun läänin lounaisin osa. Asukkaita Oulun Eteläisen alueella on noin 92 000 henkeä eli enemmän kuin esimerkiksi naapurimaakunta Kainuussa, joka sekin vuoteen 2009 kuului Oulun lääniin. Oulun Eteläisen alueella asuu myös enemmän ihmisiä kuin sen eteläisessä naapurissa, Keski-Pohjanmaan maakunnassa. Asukasrakenne Oulun Eteläisessä on laskennallisesti koko Suomen nuorinta. Osaltaan nuorison suureen prosenttimäärään vaikuttavat alueella toimivat useat voimakkaat herätysliikkeet sekä Ylivieskan vuosia jatkunut raju kasvu. Kaupungilla on ollut vaikeuksia järjestää palveluita koko ajan kasvavalle väestölleen. Kaupunki on ollut mukana valtion selvitysmenettelyssä, mutta julkinen rakentaminen, voimakas asuntorakentamisen ja esimerkiksi kaupan investoinnit jatkuvat silti jo pakonkin sanelemina, myös valtion velvoitteiden pohjalta. Kasvu tuo muun muassa sekä kaupunkiteknisiä että liikenteellisiä haasteita. Vuonna 2010 Haapavesi, Oulainen ja Ylivieska sopivat yhteistyöasiakirjasta, jonka avulla ne haluavat yhdessä muiden kuntien kanssa edistää Oulun Eteläisen kehitystä ja kuntien välistä yhteistyötä maakunnallisten kehitysintressien painottuessa muualle.
Oulun Eteläinen on Pohjois- ja Keski-Pohjanmaan välistä vaihettumisaluetta, mikä on muovannut alueesta hyvin omaleimaisen. Maisemaan kuuluvat Kalajoen jokilaakson viljelysaukeat ja latomeret.
Baššibazukki

Baššibazukki (osmaninturkiksi: "باشی بوزوق" "başıbozuk" ’johtajaton, liittämätön, järjestäytymätön’) tarkoittaa Osmanien valtakunnan armeijassa palvelleita palkkasotureita, jotka tunnettiin kurittomuudestaan.
Termiä käytettiin alun perin siviileistä, ja sillä tarkoitettiin kodittomia kulkureita ja kerjäläisiä, jotka olivat saapuneet valtakunnan etäisistä provinsseista Istanbuliin etsimään toimeentuloa. Krimin sodan sytyttyä vapaaehtoisyksikköjä värvättiin samankaltaisista väestönosista, ja nimitys siirtyi sotilaskäyttöön. Värvätyt olivat lähinnä albaaneja, kurdeja ja tšerkessejä, mutta heitä tuli myös muualta Lähi-idästä ja Pohjois-Afrikasta.
Baššibazukkiyksiköt eivät kuuluneet armeijan vakinaiseen väkeen. Värvätyn vapaaehtoisen tuli aseistaa itsensä, ja ratsuväenyksikköön pyrkiessään värvätyllä tuli olla oma hevonen. Baššibazukkiyksiköillä oli myös omat keskuudestaan valitut johtajansa. Heidän univormunsa eivät olleet säädeltyjä, ja kirjavien ja värikkäiden asujensa vuoksi he olivat suosittuja historiamaalausten aiheita.
Sodan aikana baššibazukien maine alkoi tahraantua kurittomuudesta sekä taistelun aikana että siviilien keskuudessa. Baššibazukit syyllistyivät sotavankeja kohtaan raakuuksiin ja Krimillä sekä Bulgariassa siviiliväestön rosvoamiseen ja raiskauksiin. Osmaniarmeija pyrki tuomaan normaalin sotilaskurin myös baššibazukkiyksiköihin, mutta yritykset eivät tuottaneet tulosta. Seurauksena baššibazukkiyksiköt lakkautettiin pian Turkin sodan (1877-1878) jälkeen.
Kulttuurissa.
Eunukkien ja haaremifantasioiden ohella baššibazukeista tuli muodikas maalausten aihe orientalismin aikana 1800-luvun loppupuolella. Heidän suosimansa kirjava pukeutumistyyli teki heistä visuaalisesti mielenkiintoisen kohteen ja heidän ristiriitainen maineensa sisällöllisesti jännittäviä. Taidemaalarit, kuten Jean-Léon Gérôme ja Paul-Marie Renoir tekivät useita matkoja osmanien valtakuntaan 1860-1880-luvuilla. Noihin aikoihin osmanit olivat jo käytännössä lakanneet värväämästä baššibazukkeja. Renoir kuvasi jäljellä olevien baššibazukkien olevan enää "koristesotilaita", jotka seisoivat vartiossa moskeijojen ja palatsien ovella tai poseerasivat värikkäine vaatteineen ja lukuisine aseineen innokkaalle valokuvaajalle korvausta vastaan.
Sana "baššibazukki" on kapteeni Haddockin käyttämä haukkumasana Tintti-sarjakuvissa (), joissa siitä esiintyy erilaisia kirjoitusasuja.
Popular

Popular voi tarkoittaa seuraavia asioita:
Musiikissa:
Televisiossa:
Liikeyrityksiä:
Kirjeitä nuorelle matemaatikolle

Kirjeitä nuorelle matemaatikolle () on brittiläisen matemaatikon Ian Stewartin vuonna 2006 julkaistu kirja, joka esittelee matematiikkaa alana ja urana. Stewart mainitsee teoksen olevan osittainen päivitys G. H. Hardyn teokselle "Matemaatikon apologia". Teoksen on julkaissut suomeksi Terra Cognita vuonna 2007. Sen on suomentanut Juha Pietiläinen. Alkuteoksen kustansi Basic Books.
Kirjavinkit-sivuston arvostelun mukaan kirja on lähes pakollista luettavaa matematiikan opettajille ja jokaiselle matemaatikon urasta haavailevalle. Kirja nousee alansa klassikoksi.
Île Longue

Île Longue (bretoniksi "Enez-Hir") on niemimaa Brestinlahdella Ranskan Bretagnessa. Paikka on Ranskan merivoimien Force océanique stratégiquen, eli sen strategisten sukellusveneiden tukikohta. Sukellusveneet on aseistettu ballistisin ohjuksin, jotka saatetaan aseistaa ydinkärjillä.
Historia.
Ennen laivaston tukikohtaa île Longuella oli lähinnä kalastajia ja 1600-luvulta lähtien paikalla on harjoitettu kivenlouhintaa. Paikallisia kiviä vietiin muun muassa Brestiin, Quimperiin ja Bordeauxiin. Paikalla on ilmeisesti ollut jo kauan jonkinlaisia puolustusrakennelmia, mutta tehokkaammin niitä rakennettiin paikalle 1600-luvulta lähtien.
Ensimmäisessä maailmansodassa paikalla sijaitsi internointileiri, jolla vankeina pidettiin muun muassa Georg Wilhelm Pabstia ja Johannes Mättigiä. Leiri suljettiin vuonna 1919, mutta sen rauniot ovat edelleen näkyvissä. Sukellusvenetukikohta paikasta tuli vuonna 1929. Natsi-Saksan valloitettua Ranskan 1940 paikalla oli ilmatorjuntapatteristo. Toisen maailmansodan jälkeen alueella ei pitkään aikaan ollut toimintaa, mutta Charles de Gaullen vierailtua siellä vuonna 1965 alettiin rakentaa suurempaa tukikohtaa. Rakennusprojekti oli aikanaan Euroopan suurimpia.
Tukikohta.
Île Longue jaetaan kolmeen värien mukaan nimettyyn osaan.
Veli Taatila

Veli Juha Matti Taatila (s. 27. helmikuuta 1973 Kiukainen) on uransa päättänyt suomalainen koripalloilija. Hän oli pelipaikaltaan sentteri.
Ura.
Taatilan kasvattajaseura on Loimaan Korikonkarit, mutta hän aloitti pääsarjauransa kaudella 1992–1993 Forssan Koripojissa. Hän edusti seuraa vuoteen 1996 asti. Kauden 1999–2000 Taatila pelasi BC Nokiassa. Vuonna 2002 hän muutti Ruotsiin ja vuodesta 2003 lähtien Taatila pelasi maan toisella sarjatasolla. Hän siirtyi vuonna 2005 Borås Basketiin, joka nousi kaudeksi 2007–2008 maan pääsarjaan.
Inat

Inat (turkiksi "inat", serbiaksi "inat" / "инат" tai "inatluk" / "инатлук", makedoniaksi "инает" tai "инаетлук") on ainakin entisen Jugoslavian alueen kulttuuriin kuuluva käsite, jolle ei löydy suoraa suomenkielistä käännöstä (vrt. esim. sisu). 
Inat tarkoittaa sellaista uppiniskaista käyttäytymistä, jolle ei välttämättä ole mitään järkevää syytä ja joka voi aiheuttaa myös käyttäytyjälle itselleen vahinkoa. Se voi olla monessa tapauksessa olla haitallista sekä käyttäytyjälle itselleen että käytöksen kohteelle, mutta siitä huolimatta henkilö päättää käyttäytyä niin. Tarkoituksena voi olla ”näyttää” jotakin jolleku(i)lle, mutta se ei ole välttämätöntä. Inat-käytös on tyypillisesti päättäväistä mutta järjenvastaista. Inatiin liittyy usein myös vahingoniloa.
Inat on kroaatti—suomi-sanakirjassa käännetty uhmaksi. Käsitteiden merkitys ei kuitenkaan ole aivan sama, sillä uhma ei aina ole ajattelematonta ja järjenvastaista. Pienempi ja avuttomampi voi uhmata vahvempaansa ja suurempaansa. Sekä uhmaavan että inat-käytöksen seuraukset voivat olla haitallisia, mutta inatille on tyypillistä, ettei alun perinkään ollut mitään (moraalista) järkevää syytä käyttäytyä niin kuin käyttäydyttiin. Erään näkemyksen mukaan inat-käytös on ”lapsellista käytöstä”.
Esimerkki inatista on se, kun pieni lapsi kieltäytyy syömästä vain siksi, etteivät vanhemmat ostaneet lapselle lelua. Lopputulos on se, että lapsi jää nälkäiseksi, mikä ei ole mukavaa, ja todennäköisesti hän tulee myös saamaan rangaistuksen. 
Suomeksi serbian ’tein sen inatin takia’ ilmaistaisiin ehkä luonnollisimmin ”tein sen vain, koska huvitti” tai "tein sen silkkaa piruuttani", mutta edellisistä ilmauksista ei täysin käy ilmi inatiin usein liittyvä halu tahallaan ärsyttää.
Serbialaisen sananlaskun mukaan ”inat on huonoin ammatinvalinta” (serbiaksi "od inata nema goreg zanata" / "од ината нема горег заната", makedoniaksi "инает е лош занает").
I Wanna Go

I Wanna Go on Britney Spearsin kappale ja kolmas single hänen seitsemänneltä studioalbumiltaan "Femme Fatale". Spears vahvisti 13. toukokuuta, että kappale julkaistaan singlenä 14. kesäkuuta 2011. Kappale soitetaan radiossa Yhdysvalloissa jo 7. kesäkuuta. Kappaleen ovat kirjoittaneet Shellback, Max Martin ja Savan Kotecha, tuottaneet Shellback ja Max Martin.
Robert Traylor

Robert Traylor (1. helmikuuta 1977 Detroit – 11. toukokuuta 2011 Carolina) oli yhdysvaltalainen koripalloilija. Hänet löydettiin kuolleena toukokuussa 2011. Kuoleman syyksi epäiltiin sydänkohtausta.
Ura.
Traylor pelasi yliopistokoripalloa Michiganin yliopistossa vuosina 1995–1998. Hän osallistui vuoden NBA:n varaustilaisuuteen, jossa Dallas Mavericks varasi hänet tilaisuuden kuudentena pelaajana. Traylor ei kuitenkaan pelannut joukkueessa otteluakaan, sillä hänet kaupattiin Milwaukee Bucksille. Vaihtokaupassa Dallas sai Pat Garrityn ja Dirk Nowitzkin. Traylor edusti Bucksia kaksi kautta ja teki parhaimmillaan 5,3 pistettä ottelua kohden. Kesäkuussa 2000 hän siirtyi Cleveland Cavaliersiin, jossa hän pelasi tilastollisesti parhaan NBA-kautensa. Traylor teki kaudella 2000–2001 5,7 pistettä ja otti 4,3 levypalloa ottelua kohden. Hän ei pelannut seurassa kuitenkaan yhtä kautta pidempään ja elokuussa 2001 hänen oikeutensa myytiin Philadelphia 76ersille. Philadelphia kauppasi hänet edelleen Charlotte Hornetsille. Traylor pelasi seurassa kolme kautta ennen siirtymistään takaisin Cleveland Cavaliersiin. Kausi 2004–2005 oli hänen viimeisensä NBA:ssa. Kauden jälkeen hän leikkautti aorttansa. Kaudeksi 2005–2006 Traylorin oli tarkoitus siirtyä New Jersey Netsiin, mutta hän ei päässyt seuran kuntotestejä läpi.
NBA-uransa jälkeen Traylor siirtyi Espanjan alemmissa sarjoissa pelanneeseen Gestibérica Vigoon. Vuonna 2007 hän siirtyi puertoricolaiseen Cangrejeros de Santurceen. Tämän jälkeen hän pelasi Turkin pääsarjassa Antalya Kepez Belediyesin joukkueessa. Vuonna 2009 Traylor pelasi jonkin aikaa Serie A:n NSB Napolissa. Kaudeksi 2010–2010 hän siirtyi meksikolaiseen Halcones UV Xalapaan, josta hän palasi pian Puerto Ricoon. Ennen kuolemaansa hän pelasi Vaqueros de Bayamónissa.
Ruotsin juutalaiset

Ruotsin juutalaiset ovat Ruotsissa asuvia juutalaisia. Ensimmäiset merkittävät juutalaisyhteisöt muodostuivat maahan 1700-luvulla, ja nykyisin Ruotsissa elää noin 18 000 juutalaista. Suurin osa polveutuu toisen maailmansodan aikana maahan tulleista pakolaisista. Suurin juutalaisyhteisö asuu Tukholmassa, mutta juutalaisia asuu myös esimerkiksi Malmössä, Göteborgissa, Boråsissa, Helsingborgissa, Lundissa ja Uppsalassa.
Historia.
Uskontoaan salaa harjoittaneita ja yksittäisiä maassa käyneitä luukunottamatta juutalaisia ei asunut Ruotsissa ennen 1770-lukua. Vuoden 1772 hallitusmuodon ensimmäisen pykälän mukaan kaikkien Ruotsin valtakunnan alamaisten oli tunnustettava Lutherin oppia. Ensimmäinen Ruotsiin luvallisesti asettunut juutalainen oli Saksasta tullut Aron Isak. Ruotsin kansalaisuuden hänelle myönsi Kustaa III. Vuonna 1775 Göteborgin edustan Marstrandin saarella sallittiin kaikkien ulkomaalaisten asuminen, ja ensimmäinen juutalaisperhe asettui itse kaupunkiin viisi vuotta myöhemmin. Vuodesta 1782 juutalaisten oli mahdollista muuttaa maahan vapaasti ilman että heiltä edellytettiin kääntymistä kristinuskoon. Vuoteen 1860 asti he saivat kuitenkin asua vain Tukholmassa, Göteborgissa, Norrköpingissä, Karlskornassa ja Marstrandissa. Vuonna 1840 maassa asui noin 900 juutalaista. Vuosien 1850 ja 1920 välillä juutalaisten määrä lisääntyi huomattavasti Puolasta ja Venäjältä tulleen maahanmuuton takia. Vuonna 1920 maassa eli noin 6 500 juutalaista. Maahanmuuttoa rajoitettiin ensimmäisen maailmansodan jälkeen, ja 1930-luvulla maahan muutti vain pieni määrä juutalaisia lähinnä Tšekistä, Saksasta ja Itävallasta. 
Toisessa maailmansodassa maahan tuli suuri joukko juutalaisia pakolaisia. Ruotsi myönsi vuonna 1942 turvapaikan 900 Norjan juutalaiselle ja vuonna 1943 noin 8 000 Tanskan juutalaiselle. Ruotsalainen ja itsekin osittain juutalainen Raoul Wallenberg pelasti useita Unkarin juutalaisia. Sodan jälkeen antisemitistisen Einar Abergin toiminta vaikutti tiukempaan lainsäädäntöön koskien vähemmistöjen syrjintää. Sodan jälkeen pakolaisia tuli edelleen, tällä kertaa kommunistisista maista.
Nykypäivä.
Ruotsissa toimii kuusi synagogaa, joista kolme sijaitsee Tukholmassa, kaksi Göteborgissa ja yksi Malmössä. Juutalaisia hautausmaita on useissa eri paikoissa. Tukholmassa toimii juutalainen koulu ja päiväkoti. Juutalaisvastaisuus on kasvanut viime aikoina, ja siitä syytetään muslimeja ja äärioikeistoa. Ongelmia on ollut etenkin Malmön kaupungissa.. Jiddiš on tunnustettu Ruotsissa vähemmistökielenä ja sillä on maassa noin 3 000 puhujaa.
Merpati Nusantara Airlinesin lento 8968

Merpati Nusantara Airlinesin lennon 8968 onnettomuus tapahtui 7. toukokuuta 2011 lähellä Kaimanan lentoasemaa, kun Merpati Nusantara Airlinesin Xian MA60 -tyyppinen matkustajakone syöksyi mereen kiitotien lähestymislinjalta. Sorongin lentoasemalta lähteneessä koneessa oli tapahtumahetkellä 19 matkustajaa ja kuusi miehistön jäsentä. Kaikki koneessa olleet menehtyivät. Kaikkien uhrien ruumiit löydettiin merestä.
Lentoreitti.
Merpati Nusantara Airlines operoi säännöllistä reittiliikennettä Sorongin ja Kaimanan välillä. Kaupunkien välimatka on noin 405 kilometriä.
Lentokone.
Onnettomuuskone oli kiinalaisvalmisteinen Xian MA60 -tyyppinen, ja se oli luovutettu yhtiölle lokakuussa 2010. Koneen rekisteri oli PK-MZK. Koneella oli ehditty lentää vain 615 tuntia ennen onnettomuutta ja lentosyklejä 764 kappaletta. Teknisiä ongelmia ei raportoitu koneen käyttöaikana.
Koneen oli valmistanut Xi'an Aircraft Industrial Corporation. Konetyypillä ei ollut onnettomuuden aikaan Yhdysvaltain ilmailuviranomaisten sertifiointia, mutta Indonesian viranomaiset eivät tätä edellyttäneet ja pitivät konetta lentokelpoisena.
Onnettomuus.
Lentäjät olivat lähestymässä Kaimanan lentoasemaa noin kello 14:00 paikallista aikaa (05:00 UTC) huonossa säässä. Säätietojen mukaan näkyvyys oli alle 2 000 metriä ja sää oli sumuinen sekä sateinen. Noin 400-500 metriä ennen kiitotien kynnystä kone syöksyi mereen. Mereen syöksymisen jälkeen kone repeytyi osiin ja upposi noin 12 metrin syvyyteen. Viranomaisten lausuntojen mukaan kaikki koneessa olleet menehtyivät onnettomuudessa.
Uhrit.
Turmassa menehtyi 19 matkustajaa ja kuusi miehistön jäsentä. Indonesian liikenneministeriö ilmoitti aluksi uhreja olleen 27, mutta myöhemmin osoittautui, että koneessa olleet kaksi mekaanikkoa oli laskettu sekä matkustajiksi, että miehistön jäseniksi. Kaikkien onnettomuudessa menehtyneiden ruumiit nostettiin merestä.
Lehtitietojen mukaan koneessa oli miehistön lisäksi 16 aikuista, yksi lapsi ja kaksi vauvaikäistä matkustajaa.
Onnettomuustutkinta.
Onnettomuuden syystä ei ole toistaiseksi varmaa tietoa. Huonoa säätä on epäilty turman aiheuttajaksi. Koneen mustat laatikot paikannettiin onnettomuutta seuranneena päivänä. Niiden nostaminen merestä osoittautui haastavaksi voimakkaiden merivirtojen vuoksi, ja koneen hylky piti ensin ankkuroida merenpohjaan. Merestä nostamisen jälkeen mustat laatikot lähetettiin Kiinaan purettavaksi, sillä ilmeni, että ne olivat tallentaneet tietonsa kiinaksi.
Reaktiot.
Muutama päivä onnettomuuden jälkeen Merpati Nusantara Airlinesin toimitusjohtaja Sardjono Jhony Tjitrokusumo tarjoutui eroamaan, mikäli onnettomuus olisi lentoyhtiön syytä. Indonesian valtio määräsi yhtiötä tarkistamaan kaikki sen laivaston Xian MA60 -tyyppiset koneet.
15. toukokuuta Mustafa Abubakar, Indonesian valtionomistuksista vastaava ministeri, ilmoitti, että Merpati Nusantara Airlines voi edelleen saada valtiolta rahallista tukea onnettomuudesta huolimatta.
Ford Crown Victoria

Ford Crown Victoria oli Ford Motor Companyn lähinnä Yhdysvaltojen markinnoille suunnattu iso auto. Auto on edelleen yleisessä käytössä poliisiautona ja taksina Yhdysvalloissa. Auton viimeinen sukupolvi alkoi 1998 ja sen valmistus lopetettiin 2011.
Mallit.
1955–1956.
Ensimmäinen Crown Victoria oli 2-ovinen, kuuden hengen coupé.
1979-1991.
Ford LTD Crown Victoria oli edellisestä poiketen suurikokoinen, 4-ovinen sedan jota käytettiin aikanaan taksi-ja poliisikäytössä.
Ensimmäinen sukupolvi (1992–1997).
Myös ensimmäisen sukupolven Crown Victoria oli poliisi-ja taksikäytössä. Autoon oli saatavilla 4,6-litrainen V8-moottori.
Toinen sukupolvi (1998–2012).
Toisen sukupolven Crown Victoria on merkittävässä poliisi- ja taksikäytössä kuten edeltäjänsäkin. Tätä autoa myytiin myös Lähi-idässä. Autoa valmistettiin Kanadassa, autossa oli 4,6-litran V8, kuten edeltäjässäänkin. Poliisimallin nimi vuodesta 1998 on Police Interceptor. Se on yleisin poliisiauto Pohjois-Amerikassa. Auto on nimestään huolimatta erikoisvarusteltu Crown Victoria.
Xi’an MA60

Xian MA60 (新舟60, Xīnzhōu 60, "Modern Ark 60") on kiinalaisvalmisteinen potkuriturbiinein varustettu matkustajakone, jota valmistaa Xi'an Aircraft Industry Corporation. Tähän mennessä konetta on valmistettu 41 kappaletta. Kone on kehitetty Xi'an Y-7 -koneesta.
Merpati Nusantara Airlinesin liikennöimällä koneelle tapahtui toukokuussa 2011 Länsi-Papualla onnettomuus, jossa kuoli 27 ihmistä. Sitä ennenkin konetyypillä oli ollut kriittisiä tilanteita. Konetyypillä ei ole Yhdysvaltain ilmailuviranomaisten sertifiointia.
Kriketin maailmanmestaruuskilpailut 1999

Kriketin maailmanmestaruuskilpailut 1999 eli World Cup oli seitsemäs ICC:n järjestämä maailmanmestaruusturnaus. Kilpailut käytiin 14. toukokuuta - 20. kesäkuuta pääasiassa Englannissa, mutta otteluita käytiin myös Irlannissa, Walesissä, Skotlannissa ja Alankomaissa. Mukana oli kaksitoista joukkuetta ja ne pelasivat kahdessa alkulohkossa jonka jälkeen lohkojen kolme parasta jatkoi loppusarjaan ja loppusarjan neljä parasta pudotuspeleihin. Ottelut pelattiin 50 syöttövuoron peleinä. Maailmanmestariksi selviytyi Australia.
Alkulohkot.
Super Six.
Samasta alkulohkosta loppusarjaan selvinneet joukkueet eivät kohdanneet toisiaan uudelleen "Super Six" vaiheessa, vaan niiden keskinäisen ottelun tulos alkusarjasta laskettiin mukaan taulukkoon.
Varkala

Varkala () on kaupunki Intian eteläosassa, Keralan osavaltiossa. Kaupunki kuuluu Thiruvananthapuramin piirikuntaan. Varkala sijaitsee noin 50 kilometriä Keralan pääkaupungista, Thiruvananthapuramista luoteeseen. Asukkaita kaupungissa oli vuoden 2011 laskennassa 40 048.
Ollen ainoa paikka eteläisessä Keralassa, jossa osavaltion länsirannikkoa paikoin reunustava vuorenrinne on kiinni Arabianmeressä, Varkalalla on ympäröiviin, hyvin tasapiirteisiin maantieteellisiin alueisiinsa nähden ainutlaatuiset piirteet. Reunusvuorten väliin jää ajoittain myös rantaviivaa. Alueen ympärille onkin muodostunut yksi eteläisen Intian varteenotettavimmista turistikohteista. Rantaa ympäröivän vuorenrinteen päälle on kehittynyt 1990-luvun lopulta lähtien huomattava, lähes täysin turismiin perustuva elinkeinoelämä. Kaupungin keskus sijaitsee muutaman kilometrin päässä, selkeästi erillään turistisoituneesta ranta-alueesta.
Varkala on myös hinduille tärkeä temppelikaupunki, ja siellä sijaitsee Vishnu-jumalalle pyhitetty Janardana Swamin temppeli. Temppeli sijaitsee lähellä Papanasam Beach -rantaa, jonka vesiä hindut pitävät pyhänä, ja uskovat niillä olevan syntejä puhdistava vaikutus. Temppelissä harjoitetaan myös perinteistä intialaista terveydenhoitojärjestelmää, ayurvedaa. Temppelin ja myöhemmin etenkin turismin vaikutuksesta ayurveda-tarjonnan määrä on muuallakin Varkalassa hyvin merkittävä. Ayurvedan suosio erityisesti Varkalassa on vielä tavallista huomattavampaa siinäkin suhteessa, että Keralan osavaltiota pidetään kokonaisuudessaankin koko Intian ayurveda-järjestelmän kehtona.
Alappuzha

Alappuzha () on kaupunki Intian eteläosassa, Keralan osavaltiossa. Kaupunki tunnetaan myös brittiläisten siirtomaaisäntien jäljiltä nimellä Alleppey. Kaupunki kuuluu Alappuzhan piirikuntaan ollen samalla sen keskuskaupunki. Alappuzha sijaitsee noin 150 kilometriä osavaltion pääkaupungista, Thiruvananthapuramista luoteeseen. Myös Keralan merkittävin satamakaupunki Kochi sijaitsee vain noin 70 kilometriä Alappuzhasta pohjoiseen.
Sen lisäksi, että Alappuzha on historiallisesti merkittävä satamakaupunki Arabianmeren rannalla, se on myös yksi merkittävimmistä Keralan takavesien satamakaupungeista. Suoraan lännestä itään kaupungin läpi kulkee mereltä takavesille kaksi isoa kanaalia, jotka on nimetty pohjoiseksi ja eteläiseksi kanaaliksi. Poistuttaessa keskustasta kohti sisämaata ja takavesiä Alappuzhan ympäröivä alue sisältää mahtavan pienkanaalien verkoston, jonka rannoilla sijaitsee lukuisia pieniä kehittymättömiä takavesikyliä. Kanaalit ovatkin toimineet satoja vuosia kaupunkia reunustavien alueiden pääliikennöintiverkostona. Marco Polon kerrotaan nimenneen myöhäiskeskiaikaisten maankiertämistensä aikana kaupungin "idän Venetsiaksi".
Jalostuneen vesiliikenneverkostonsa takia Alappuzha on Keralassa takavesiin perustuvan elinkeinon yksi vetonaulakaupungeista. Takavesiin perustuva elinkeino on Keralassa valtavassa kasvussa, ja myös Alappuzhan alueen turismi kietoutuu erittäin vahvasti juuri takavesien ympärille. Liikenneväylät myös mahdollistavat mutkattoman vene- ja lauttaliikennöinnin muihin kaupunkeihin, merkittävimpänä noin 80 kilometriä etelämpänä sijaitsevaan Kollamiin.
Aukusti (tapahtuma)

Aukusti on Kurikan Jalasjärvellä vuosittain järjestettävä kulttuuritapahtuma, jossa on konsertteja, näyttelyitä, kisailuja ja markkinat. Se toteutettiin lähes kokonaan etelä-pohjalaisten naapurikuntien 15–30-vuotiaiden nuorten kautta saatavien vapaaehtoistyöntekijöiden voimin. Iso vastuu tapahtuman järjestämisestä kuului kuitenkin Jalasjärven Nuorisovaltuustolle. Aukusti sai myös Jalasjärven aikuisväestön sekä yritysten apua ja tukea. Aukusti-tapahtuman itse järjestäjä oli jalasjärveläinen Mukula Ry.
Historia.
Aukusti järjestettiin ensimmäisen kerran vuonna 2000. Viimeisen kerran Aukusti järjestettiin elokuussa 2018. Tämän jälkeen järjestävät jatkoivat Ilsujen järjestämistä. Vuonna 2023 Aukusti järjestettiin taas 11. –12. elokuuta.
ARA Buenos Aires (1937)

ARA Buenos Aires (runkonumero D-6) oli 1938 valmistunut Argentiinan laivaston Buenos Aires -luokan hävittäjä.
Valmistus.
Alus tilattiin Britteinsaarilta Barrow-in-Furnessista Vickers Armstrongilta. Sen köli laskettiin 1936 ja alus laskettiin vesille 21. syyskuuta 1937. Alus valmistui 4. huhtikuuta 1938.
Palvelus.
Alus palveli toisessa maailmansodassa ja kylmässä sodassa, kunnes se poistettiin palveluksesta 3. toukokuuta 1971. Se on romutettu.
Anvil

Anvil on kanadalainen heavy metal -yhtye, joka perustettiin vuonna 1978. Ryhmän alkuperäisenä nimenä oli Lips, mutta se muutettiin muotoon Anvil hieman ennen esikoislevyn "Hard 'n' Heavy" julkaisua vuonna 1981. Yhtyeen juuret ulottuvat vuoteen 1973, jolloin kouluikäiset Steve Kudlow ja Robb Reiner alkoivat soittaa musiikkia yhdessä.
Anvilin on vaikuttanut suuresti eräisiin itseään tunnetumpiin yhtyeisiin, kuten Metallicaan ja Megadethiin. Anvilin oma menestys ei noussut niiden tasolle, vaikka 1980-luvun alkupuolella yhtye onnistuikin keräämään kuulijakuntaa kolmen ensimmäisen levynsä avulla. Vuonna 2009 Anvilin tunnettavuus kasvoi merkittävästi Sacha Gervasin ohjaaman dokumenttielokuvan "Anvil, tosielämän spinal tap" myötä. Elokuvaa on kuvailtu mieltä lämmittäväksi kokemukseksi sellaisillekin ihmisille, jotka eivät kuuntele heavy metalia.
Silvana Koch-Mehrin

Esther Silvana Koch-Mehrin (s. 17. marraskuuta 1970 Wuppertal) on saksalainen poliitikko ja Euroopan parlamentin jäsen. Hän oli toukokuuhun 2011 asti parlamentin varapuhemies mutta ilmoitti luopuvansa kaikista poliittisista nimityksistään väitöskirjaansa kohdistuneiden plagiointisyytöksien tähden. Hän oli puolueensä Vapaiden demokraattien (FDP) suuri lupaus.
Koch-Mehrin väitteli tohtoriksi 1999 rahaliitosta. Heidelbergin yliopisto tutkii väitöskirjan.
ARA Corrientes (1937)

ARA Corrientes (runkonumero E-8) oli Argentiinan laivaston Buenos Aires -luokan hävittäjä, joka tilattiin Vickers Armstrongilta Barrow-in-Furnessista.
Valmistus.
Sen köli laskettiin 1936 ja alus laskettiin vesille 21. syyskuuta 1937. Alus valmistui 1. heinäkuuta 1938.
Palvelus.
Alus palveli toisessa maailmansodassa, kunnes se upposi kolaroituaan risteilijä "ARA Almirante Brownin" kanssa 3. lokakuuta 1941.
ARA Entre Rios (1937)

ARA Entre Rios (runkonumero D-8) oli Argentiinan laivaston Buenos Aires -luokan hävittäjä.
Valmistus.
Alus tilattiin Vickers Armstrongilta Barrow-in-Furnessista. Sen köli laskettiin vuonna 1936 ja alus laskettiin vesille 21. syyskuuta 1937. Alus valmistui 15. toukokuuta 1938.
Palvelus.
Alus palveli toisessa maailmansodassa ja kylmässä sodassa, kunnes se poistettiin palveluksesta vuonna 1973 ja romutettiin.
Eduard Grüneisen

Eduard Grüneisen (26. toukokuuta 1877 – 5. huhtikuuta 1949) oli saksalainen fyysikko. Grüneisen syntyi Giebichensteinissä lähellä Hallea. Kiteiden lämpötilaan ja tilavuuteen liittyvä Grüneisenin parametri nimettiin hänen mukaansa. Grüneisen kuoli Marburgissa.
Abd al-Mu'min

Abd al-Mu'min (, ) oli Almohadi-dynastian ensimmäinen kalifi vuosina 1145-63.
Abd al-Mu'min oli liittynyt mahdi Ibn Tumartin joukkoihin Itä-Algeriassa vuonna 1118. Mahdi taisteli Almoravidi-kalifeja vastaan ja saavuttikin jonkinlaista menestystä, vaikka hänen täytyi 1129 luopua haaveistaan Marrakechin valtaamisesta piiritettyään kaupunkia 40 vuorokauden ajan ja jouduttuaan sen jälkeen pakenemaan. 1130 mahdi kuoli ja tämä kuolema salattiin kolmen vuoden ajan uskonnollisen yhteisön hajoamisen ehkäisemiseksi. Tänä aikana Abd al-Mu'min valittiin Ibn Tumertin puhemieheksi.
Abd al-Mu'min ryhtyi kasvattamaan valtaansa ensin vuoristossa ja vuoteen 1139 mennessä hän hallitsi Atlas-vuoristoa, jonka jälkeen hän kävi hyökkäykseen kalifeja vastaan ja voitti heidät 1144 Tlemcenin taistelussa ja viimeinen Almoravidiemiiri teki itsemurhan Oranin satamakaupungissa. Tämän jälkeen kukistui Marrakech ja uusi kalifi lähetti joukkojaan myös Espanjaan, missä muslimivalta oli hajaantunut pieniksi itsenäisiksi ruhtinaskunniksi. Saamatta kuitenkaan mitään merkittävää aikaan Euroopan puolella kalifi vei joukkonsa takaisin Afrikkaan ja vuonna 1151 hän valloitti Algerin 1153 sai murskavoiton arabiratsuväestä.
Abd al-Mu'min korosti uskonnollisen oppi-isänsä Ibn Tumartin merkitystä ja aloitti tämän henkilöpalvonnan. Lisäksi lupaavimpia heimonsa jäseniä nimitettiin uskonnollisiin ja maallisiin virkoihin. Näin lujitettuaan valtakuntaansa kalifi jatkoi 1159 sotaretkeään itään ja valtasi Tunisian ja Tripolitanian. Seuraavaksi hän suunnitteli paluuta Espanjan sotanäyttämölle, mutta kuoli 1163 kesken sotaretken valmisteluiden. Kalifina seurasi neljän kuukauden ajan hänen poikansa Muhammed, jonka heimoneuvosto kuitenkin kelvottomana erotti. Tämän jälkeen vallan otti toinen poika Abu Ya'qub Yusuf I.
Uudenmaan Insinööriopiskelijat

Uudenmaan Insinööriopiskelijat UIO ry on Helsingissä, Espoossa ja Vantaalla toimiva opiskelijayhdistys ja toimii Insinööriopiskelijaliiton Uudenmaan paikallisyhdistyksenä.
Yhdistyksen tarkoituksena on toimia tekniikan opiskelijoiden ammatillisena etujärjestönä tekniikan ja liikenteen toimialalla Metropolia Ammattikorkeakoulussa. UIO ry vaikuttaa kaikissa Metropolia Ammattikorkeakoulun toimipisteissä, joissa on tekniikan opetusta.
Keskeisiä aktiivitoiminnan alueita ovat insinöörikoulutuksen ja insinööriopiskelijakulttuurin kehittäminen sekä insinööriopiskelijoiden ammatillinen edunvalvonta yhdessä Insinööriliiton, Insinööriopiskelijaliiton sekä Helsingin Insinöörit HI ry:n kanssa.
UIO ry on Insinööriopiskelijaliiton paikallisyhdistyksistä jäsenmäärältään suurin. Vuonna 2020 UIO ry:n kautta Insinööriopiskelijaliittoon liittyneitä oli yli 3500.
Historia.
Helsingin Ammattikorkeakoulu Stadia ja Espoon-Vantaan Ammattikorkeakoulu EVTEK yhdistyivät Metropolia Ammattikorkeakouluksi 1.8.2008. Ammattikorkeakoulujen yhdistyminen oli pari vuotta etukäteen kaikkien tiedossa ja heti koulujen yhdistymissuunnitelman julkistamisen jälkeen opiskelija-aktiivit Helsingin Insinöörioppilaat HIO ry:stä ja Espoon-Vantaan Insinöörioppilaat EVIO ry:stä lähtivät pohtimaan erilaisia tapoja toiminnan jatkuvuuden takaamiseksi.
Vuoden 2007 syksyllä tehtiin päätös uuden yhdistyksen perustamisesta vanhojen rinnalle. Virallinen perustamiskokous järjestettiin toukokuussa 2008. Insinööriopiskelijaliitto hyväksyi yhdistyksen jäsenekseen 17.8.2008 IOL ry:n järjestöjohdon neuvottelupäivien yhteydessä pidetyssä ylimääräisessä liittokokouksessa.
Organisaatio.
Yhdistyksen hallitus koostuu puheenjohtajasta, rahastonhoitajasta ja 2-10 hallituksen jäsenestä. Hallituksen jäsenten määrä päätetään yhdistyksen syyskokouksessa ennen hallituksen valintaa. Heti uuden hallituksen toimikauden alussa pidetään hallituksen järjestäytymiskokous, jossa vastuualueet jaetaan. Viimeisimpien vuosien aikana hallitus on koostunut seuraavista vastuualueista:
Aikoinaan yhdistyksen hallituksen työmäärää helpottamaan yhdistyksestä päätettiin tehdä toimikuntamalliin pohjautuva järjestö. Puheenjohtajistoa, sihteeriä ja rahastonhoitajaa lukuun ottamatta kaikki hallituksen jäsenet vastasivat yhdestä toimikunnasta ja olivat omien toimikuntiensa puheenjohtajia. Toimikunnat nykyisessä muodossaan päätettiin lakkauttaa ja keskittyä sektoripohjaiseen työskentelyyn, johon mukaan hallituksen ulkopuolelta pääsee yhteyshenkilö -toiminnan kautta. Toimikunnat olivat:
Aiheesta muualla.
Uudenmaan Insinööriopiskelijat UIO ry
Asutushallitus

Asutushallitus oli vuosina 1917–1938 ja 1959–1971 toiminut suomalainen keskusvirasto, joka johti asutustoimintaa Suomessa. Vuosina 1938–1959 sen tehtäviä hoiti maatalousministeriön asutusasiainosasto eli ASO. Viraston tehtävänä oli myös parantaa tilattoman väestön oloja.
Asutushallitusta edelsi Tilattoman väestön lainarahasto, joka perustettiin 5. joulukuuta 1898. Se lainasi maalaiskunnille, maanviljelysseuroille ja muille vastaaville yhdistyksille varoja apukassojen perustamiseen. Näillä varoilla rahoitettiin tilattoman väestön maanhankintaa ja talonrakennusta. Suomen senaatti asetti 1. toukokuuta 1906 varojen käyttöä valvomaan tarkastajan, joka vuodesta 1915 tunnettiin nimellä asutustarkastaja. Asutushallitus perustettiin 24. lokakuuta 1917 annetulla asetuksella, ja sen alaisuuteen asetettiin useita asutustarkastajia. Maatalousministeriön asutusasiainosasto hoiti Asutushallituksen tehtäviä 1. tammikuuta 1938 – 1. maaliskuuta 1959.
Asutushallitus yhdistettiin vuonna 1971 Maataloushallituksen kanssa uudeksi Maatilahallitukseksi.
Pääjohtajat.
Asutushallituksen ylijohtajat
Maatalousministeriön asutusasiainosaston päällikkö/ylijohtaja
Asutushallituksen pääjohtaja
Kiiltolahnat

Kiiltolahnat (Lampridae, joskus myös virheellisesti Lamprididae) on kiiltolahnakaloihin kuuluva kalaheimo.
Lajit ja anatomia.
Kiiltolahnojen heimoon kuuluu kaksi lajia kiiltolahna ("Lampris guttatus") ja etelänkiiltolahna ("Lampris immaculatus"). Kooltaan kiiltolahna voi kasvaa 1,8 metriä pitkäksi ja painaa 270 kg. Molempien lajien ruumis on korkea, litteä ja ovaalin muotoinen. Selkäevä on pitkä ja etureunastaan korkea ja sirpinmuotoinen. Rintaevät ovat sirppimäiset ja peräevä pitkä ja matala. Kiiltolahnojen suomut ovat pienet ja pyöreät ja väriltään siniset ja vatsasta punertavat. Pyrstö on lajeilla lyhyt. Nuorilla kiiltolahnalajeilla on muutama pieni hammas, joita ei aikuisilla yksilöillä ole.
Kiiltolahnat ovat harvinainen poikkeus kalojen lahkossa, koska ne ovat tasalämpöisiä. Tämä ominaisuus mahdollistaa nopeammat liikkeet, sekä silmien ja aivojen nopeamman ja tarkemman toiminnan, josta on kilpailuetua saalistuksessa syvissä vesissä, jossa muut lajit ovat yleensä hidasliikkeisiä.
Levinneisyys.
Kiiltolahnaa tavataan Atlantin, Välimeri mukaan luettuna, Intian valtameren ja Tyynenmeren alueilta pohjoisimpana Kanadan ja Norjan rannikoilta. Etelänkiiltolahnaa eteläisen pallonpuoliskon viileissä ja lauhkeissa vesissä. Kiiltolahnalajien ravintoa ovat mustekalat ja muut nilviäiset sekä äyriäiset. Kalat pystyvät työntämään yläleukansa eteenpäin ja imaisemaan saaliinsa suuonteloon. Lisääntymisbiologiaa ei tunneta tarkkaan, mutta kalat lisääntyvät mahdollisesti keväisin.
Ei raha oo mun valuuttaa

Ei raha oo mun valuuttaa on porilaisen punkyhtye Appendixin esikoisalbumi vuodelta 1983. MSL-studiolla 21. marraskuuta 1982 äänitetty levy ilmestyi Propaganda recordsin kautta helmikuussa 1983.
Saksalainen Rock-O-Rama Records julkaisi albumin lisensoituna vuonna 1983 englanninkielisellä nimellä "Money Is Not My Currency". 
"Ei raha oo mun valuuttaa" on kokonaisuudessaan mukana vuonna 1994 CD:nä julkaistulla "Diagnosis (Years 1982–1983)" -kokoelmalla. Levy julkaistiin samanlaatuisena kokoelmana myös 1996 ja 2004. "Ei raha oo mun valuuttaa" -CD ilmestyi Propaganda recordsilta vasta 2012 sen ollessa livenä Albumiklassikot-sarjassa maaliskuussa. Vinyyli on uudelleenjulkaistu bonuksin vuonna 2004 Saksassa, jolloin ilmestyi myös levyn nimeä kantava CD-kokoelma.
Liivinmaan–Moskovan sota

Liivinmaan–Moskovan sota käytiin vuosina 1501–1503 Liivinmaan ja Moskovan välillä. Sota alkoi Moskovan aggressiona mutta sen voi nähdä päättyneen Liivinmaan torjuntavoittoon. Sodan suurin ja merkittävin taistelu oli Liivinmaan puolustusvoitto Smolinajärvellä.
Tausta.
Moskovan ruhtinaskunnan hallitsija Iivana Suuri oli onnistunut valloittamaan Novgorodin tasavallan ja yhdistämään näin suuren osan Venäjää valtansa alle 1470-luvulla. Iivana oli näin luonut itselleen rajan Ruotsin valtakunnan kanssa ja maat sotivat keskenään 1490-luvulla. Venäläiset yrittivät vallata Viipuria vuonna 1495 siinä onnistumatta ja seuraavana vuonna Ruotsi teki oman vastahyökkäyksensä kohti Narvaa. Ruotsi sai aktiivista tukea Liivinmaalta ja Liivinmaan ja Venäjän vastaisella rajalla oli seuraavien vuosien ajan jatkuvia kahakoita. Liivinmaan ritarikunnan mestari Wolter von Plettenbergin politiikan tavoitteena oli luoda Venäjän vastainen liittouma Ruotsin, Tanskan ja Liettuan suuriruhtinaskunnan välille. Hän yritti myös saada paavi Aleksanteri VI:tä julistamaan ristiretken ortodokseja vastaan, mutta ajatusta ristirekistä pidettiin tuolloin vanhentuneena. Venäjältä toivottiin sitä paitsi tukea Konstantinopolin vapauttamiseen Ottomaaneilta tulevaisuudessa. Tanska ja Ruotsikin alkoivat sotia keskenään ja Liettua alkoi kamppailla vallasta Puolassa. Liivinmaa jäi näin yksin ja maassa oli myös sisäisiä ongelmia ritarikunnan, Riian kauppiaiden ja hiippakuntien välillä.
Sota.
Liivinmaan–Moskovan sota alkoi liivinmaalaisten hyökkäyksellä Venäjälle vuoden 1501 elokuussa. Joukot saavuttivat voiton venäläisistä Seritsajoella, mutta niiden oli käännyttävä takaisin saman vuoden syyskuussa. Venäläiset hyökkäsivät yllättäen Liivinmaalle marraskuussa 1501 kuutena kolonnana Keski-Liivinmaalle hävittäen sitä ja voittaen helposti maan pienen ritariarmeijan. Vasta hyökkäyksen tapahduttua von Plettenberg alkoi saada tukea Riian kauppiailta. Tämän tuen avulla Liivinmaalle tuotiin 3 000 kokenutta palkkasoturia Lyypekistä. Seuraavana syksynä myös tykistöllä varustettu uusi armeija lähti Cēsisistä eli silloisesta "Wendenistä" kohti Narvan rintamaa. Plettenbergin johtama armeija kohtasi venäläiset Smolinajärvellä Pihkovan eteläpuolella 14. syyskuuta 1502. Taistelussa molemmat osapuolet kärsivät pahoja tappioita eikä täysin selvää voittajaa ilmennyt. Taistelua voidaan kuitenkin pitää Liivinmaan torjuntavoittona. Varhaisin seuraavana vuonna Liivinmaa ja Venäjä solmivat rauhan Pihkovassa, jossa otettiin uudelleen käyttöön 1300-luvulta lähtien voimassa ollut raja lähes sellaisenaan.
Seuraukset.
Liivinmaan–Moskovan sodan jälkeen venäläiset keskittivät sotatoimensa Liettuaa vastaan, joista he saavuttivat 1510-luvulla huomattavia voittoja. Liivinmaan ja Venäjän rajalla oli edelleen satunnaisia kahakoita, mutta suurempaa sotaa ei syttynyt ennen Liivinmaan sotaa. Liivinmaa oli sodan jälkeen rauhassa lähes puoli vuosisataa ja alue koki suuren taloudellisen nousun. Liivinmaa alkoi kuitenkin heikentyä ilman sotaakin uskonpuhdistuksen myötä, vaikkakin se hajosi lopullisesti vasta Liivinmaan sodassa.
Meghann Shaughnessy

Meghann Shaughnessy (s. 13. huhtikuuta 1979 Richmond) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla yksitoista syyskuussa 2001 ja nelinpelissä sijalla neljä maaliskuussa 2005. Hän on voittanut urallaan kuusi WTA-turnausta kaksinpelissä ja 17 turnausta nelinpelissä.
Junioriurallaan Shaughnessy pääsi vuonna 1996 Ranskan avointen loppuotteluun, jossa hävisi Amélie Mauresmolle.
Nykyisin Shaughnessy pelaa vain nelinpeliä. Kaksinpeliturnaukseen hän on viimeksi osallistunut vuonna 2009. 
Grand Slam -turnauksissa Shaughnessy on päässyt kaksinpelissä parhaimmillaan puolivälieriin Australian avoimissa 2003. Muissa Grand Slam -turnauksissa hän on päässyt parhaimmillaan neljännelle kierrokselle. Nelinpelissä Shaughnessy on päässyt Grand Slam -turnauksissa parhaimmillaan välieriin Ranskan avoimissa 2005. Lisäksi hän on saavuttanut lukuisia puolivälieräpaikkoja.
Viola Profonda

Viola Profonda on 2000-luvulla kehitetty tenorirekisterissä soiva, nelikielinen jousisoitin. Se on kooltaan suurempi kuin alttoviulu, ja sitä soitetaan kuten viulua tai alttoviulua.
Sointivärinsä sekä tenorirekisterinsä ansiosta viola profonda voi uudistaa perinteisen jousikvartetin. Samalla se täydentää jokaisen soitinryhmän jaon neljään itsenäiseen äänialaan (sopraano, altto, tenori, basso). Tämä periaate on jo tuttu niin kuoromusiikissa kuten myös puupuhallin- ja vaskiyhtyeissä.
Viritys.
Viola Profonda soi oktaavia tai suurta noonia alempaa kuin viulu. Kielet voidaan virittää joko
G-d-a-e tai F-c-g-d. Instrumentille kirjoitetaan joko g-avaimelle (soi oktaavia kirjoitettua alempaa) tai c-avaimelle (soi kvarttia nuottikuvaa alempaa, transponoituu tällöin kuin g-vireiset soittimet).
Historia.
Viola Profondan kehitteli bolivialainen säveltäjä, kapellimestari ja soitinsuunnittelija Gerardo Yañez. Ensimmäinen soitin, ainoa laatuaan, patentoitiin vuonna 2007.
Soitin esiteltiin yleisölle ensi kerran Leipzigin Tuomas-kirkossa, Saksassa 2. marraskuuta 2008 sekä seuraavan kerran Berliinin filharmoniassa 14. tammikuuta 2010.
Sävellyksiä.
2011
2010
2009
2008
2002
Ca’ Foscari

Ca’ Foscari on palatsi Venetsiassa Italiassa. Doge Francesco Foscari osti palatsin Venetsian tasavallalta vuonna 1453. Nykyään rakennus on Ca’ Foscari -yliopiston päärakennus. 
Ca’ Foscarin suunnitteli todennäköisesti arkkitehti Bartolomeo Bon aikaisemmin tontilla sijainneen bysanttilaisen rakennuksen Ca’ delle Due Torrin tilalle. Arkkitehtoniselta tyyliltään Ca’ Foscari edustaa venetsialaista gotiikkaa, josta tärkein esimerkki on Dogen palatsi. Ca’ Foscarin sijainti Canal Granden varrella on ainutlaatuinen sillä rakennuksesta on näkymä Rialton sillalta aina Accademian sillalle asti. Näkymän ovat ikuistaneet useat kuvataiteilijat, joista kuuluisin on Canaletto.
Restauroinnin yhteydessä vuonna 1936 Foscari-palatsiin rakennettiin juhlasali yliopiston tarkoituksiin. Restaurointitöistä ja juhlasalin suunnitelusta vastasi italialainen arkkitehti Carlo Scarpa.
Perinnöllisyyslääketiede

Perinnöllisyyslääketiede eli kliininen genetiikka on lääketieteen kliininen erikoisala. Perinnöllisyyslääketieteen erikoislääkäreitä kutsutaan myös perinnöllisyyslääkäreiksi. Perinnöllisyyslääketiede on myös yliopistojen oppiaine. Osa alan opettajista ja tutkijoista on perinnöllisyyslääketieteen tai lääketieteellisen genetiikan dosentteja ja professoreja.
Historia.
Suomessa perinnöllisyyslääketiede on ollut oma erikoisalansa.
Perinnöllisyyslääketiede on ollut Euroopan unionin hyväksymä erikoisala eli EU-spesialiteetti vuodesta 2011 alkaen. Vuonna 2021 erikoisalan yksiköitä oli Helsingin, Turun, Tampereen, Kuopion ja Oulun yliopistollisissa sairaaloissa.
Ala kehittyy nopeasti ja alan palvelujen tarve kasvaa. Vuonna 2020 yliopistosairaaloiden yksiköissä työskenteli 32 erikoislääkäriä, mutta vuoteen 2035 mennessä erikoislääkäreitä arvioidaan tarvittavan 51 (0,9:100 000 asukasta).
Tehtävät.
Perinnöllisyyslääketiede edustaa terveydenhuollossa suurinta genetiikan ja genomiikan asiantuntemusta ja avustaa muita erikoisaloja ja perusterveydenhuoltoa niihin liittyvissä kysymyksissä. Alan erikoislääkäreillä on teoreettinen ja käytännön koulutus genomitiedon tulkintaan, soveltamiseen potilaiden hoidossa ja eettisiin kysymyksiin.. Yliopistosairaaloiden perinnöllisyyslääketieteen yksiköt huolehtivat, suunnittelevat ja yhteen sovittavat alueellisesti keskittämisasetuksen 4 §:n mukaan yliopistosairaalatasolle keskitetyn harvinaissairauksien ehkäisyn, diagnostiikan ja hoidon suunnittelun (yhdessä pienempien kansallisen harvinaissairauksien ohjelman
mukaisten harvinaissairauksien yksiköiden kanssa), osan valtakunnallisen seulontaohjelman mukaisista jatkotutkimuksista sekä vaativiin diagnostisten erikoisalojen tutkimuksiin luettavat kliinisen genetiikan tutkimukset.
Käytännössä perinnöllisyyslääketieteen yksiköiden poliklinikoille lähetetään perusterveydenhuollosta ja erikoissairaanhoidosta ne potilaat, joiden kohdalla tarvitaan vaativampaa geneettisten sairauksien kliinistä tai laboratoriodiagnostiikkaa, hoidon tai ennaltaehkäisyn suunnittelua tai perinnöllisyysneuvontaa. Harvinaiset geneettiset oireyhtymät, sikiödiagnostiikka ja perinnöllinen syöpäalttius muodostavat suurimmat potilasryhmät. Vakavia sairauksia ennustavat geneettiset analyysit, kantajuustutkimukset, sikiötutkimukset ja niihin liittyvä perinnöllisyysneuvonta ovat perinnöllisyyslääketieteen erikoissairaanhoitoa.
Geneettisten harvinaissairauksien ja esimerkiksi geneettisen syöpäalttiuden geneettisten syiden tunnistaminen sekä hoidon ja ennaltaehkäisyn räätälöinti niiden mukaan edustavat yksilöllistetyn lääketieteen ja genomilääketieteen sitä osaa, joka vuonna 2003 valmistuneen Human Genome Projectin jälkeen ei ole enää tutkimusasteella vaan on jo otettu laajalti käyttöön terveydenhuollossa.
William Yorkilainen

William Yorkilainen tai William FitzHerbert (k. 8. kesäkuuta 1154) oli Yorkin arkkipiispa. Hän kohtasi vastarintaa sisterssiläisiltä, joihin kuului vuosina 1147–1153 arkkipiispana toiminut Henry Murdac.
Sisterssiläiset väittivät Williamin ostaneen arkkipiispuutensa rahalla. Toiset sanoivat hänen ystävyytensä kuningas Tapaniin antoi hänelle vaalissa etulyöntiaseman. Tapanin veli ja Winchesterin piispa Henry Bloislainen vihki Williamin virkaansa. Asiat mutkistuivat kun hän ei saanut palliumiaan ennen kuin sen lähettänyt paavi kuoli ja Kirkkovaltion lähettiläs vei sen takaisin Roomaan. Uusi paavi oli sisterssiläinen ja kannatti Williamin vastustajia. Hän matkusti Roomaan vakuuttaakseen paavin sopivuudestaan virkaan, mutta tämä pidätti hänet virantoimituksesta. Rheimsin kirkolliskokous vuonna 1147 erotti hänet, minkä jälkeen hän vietti useita vuosia munkkina Winchesterissä.
Paluu Yorkiin ja viimeiset vuodet.
Paavin vaihduttua hän sai virkansa jälleen takaisin. Suuri väkijoukko kokoontui sillalle ottamaan häntä vastaan hänen palatessaan Yorkiin, jolloin silta sortui. Kukaan ei kuitenkaan loukkaantunut. William kuoli noin kuukausi tämän jälkeen vuonna 1154. Arkkidiakoni Osbert Bayeuxlaista syytettiin hänen myrkyttämisestään. William kanonisoitiin 18. maaliskuuta 1226.
Kiila (heraldiikka)

Kiila (suomalaisessa heraldiikassa aiemmin säde) on heraldinen airutkuvion sukuinen tunnus, joka on vastaava kuin kärki, mutta kapeampi. Kuten kärjen, myös kiilan normaaliasento on suomalaisessa heraldiikassa ylöspäin. Muut suunnat mainitaan kiilan yhteydessä: palkittainen kiila osoittaa kohti oikeaa yläkulmaa, vastapalkittainen kiila (aiemmin vasensäde) kohti vasenta yläkulmaa, palkittainen kumokiila (kumosäde vasemmalle) kohti vasenta alakulmaa ja vastapalkittainen kumokiila (kumosäde oikealle) kohti oikeaa alakulmaa.
Kiilat yltävät aina kilven reunasta reunaan.
Hoodie Allen

Hoodie Allen, oikealta nimeltään Steven Adam Markowitz (s. 19. elokuuta 1988), on yhdysvaltalainen hip hop -artisti.
Nuoruus.
Markowitz syntyi New Yorkissa. Hän eli juutalaisessa perheessä Long Islandilla.
Lapsena hän kirjoitti paljon lyriikoita ja esiintyikin usein naapuruston juhlissa.
Hän valmistui Pennsylvanian yliopistosta vuonna 2010.
Itä-Suomen huoltorykmentti

Itä-Suomen huoltorykmentti (lyhenne ISHR) toimi vuosina 2008–2014 Puolustusvoimiin kuuluvan Maavoimien materiaalilaitoksen toimialueensa huollon järjestelyistä vastaava joukko-osastona.
Se perustettiin vuoden 2008 alussa. Samassa yhteydessä lakkautettiin nykymuodoissaan Kuopion asevarikko (KuoAseV), Lievestuoreen varikko (LieV, entinen Asevarikko 4) ja Toivakan asevarikko (ToiAseV, entinen Asevarikko 2).
Joukko-osaston palveluksessa työskenteli eri puolilla Suomea noin 200 henkilöä.
Organisaatio.
Rykmentin esikunta sijaitsi pääosin Kouvolassa ns. Kasarmimäellä. Sen järjestelmäosastoon kuulunut järjestelmäsektori sijaitsi kuitenkin Lievestuoreella.
Loput osat rykmenttiä muodosti Itä-Suomen huoltorykmentin varasto-osasto, johon kuuluivat
Liperin Ylämyllyllä, Ilomantsin Hiienvaarassa, Nurmeksen Sotinpurolla ja Pielaveden Koivujärvellä sijaitsevat varastoalueet muodostivat yhdessä Kuopion Varikon, joka muodostettiin vuoden 2008 alussa.
Näistä varaston suunnittelu Koivujärvelle aloitettiin Uudenkylän asevarikon räjähdettyä Nastolassa 1965, maankäyttöoikeus saatiin 1966, ja varastointi aloitettiin 14. elokuuta 1967. Se toimi Kuopion Asevarikon aikana varikon alaisuudessa.
Organisaatiomuutosten myötä nuo neljä yksikköä toimivat suoraan Varasto-osaston (VAROS/ISHR) alaisuudessa.
Perinteet.
Itä-Suomen huoltorykmentti vaali Kuopion asevarikon, Lievestuoreen varikon ja Toivakan asevarikon perinteitä sekä vuonna 2003 lakkautettujen Iisalmen asevarikon, Suojeluvarikon ja Oriveden asevarikon perinteitä.
Huoltorykmentin vuosipäivä oli 16. joulukuuta, ja sen kunniamarssina oli Toivo Kuulan säveltämä "Vapaa Kansa".
Joukko-osastolippuna oli kielekkeinen valtiolippu.
Nykyhetket.
Huoltorykmentin seuraajaksi perustettiin Puolustusvoimien Logistiikkalaitoksen alainen Kouvolan Logistiikkarykmentti 1.
Colin Thubron

Colin Gerald Dryden Thubron (s. 14. kesäkuuta 1939) on brittiläinen matka- ja romaanikirjailija. Hän on saanut CBE-ritariarvon.
Vuonna 2008 "The Times" asetti hänet sijalle 45 listatessaan 50 parasta sodanjälkeistä brittikirjailijaa.
Mäkiauto

Mäkiauto on yleensä lasten leikkeihin tarkoitettu kulkuneuvo, joka liikkuu mäkeä alaspäin painovoiman avulla ja tasaisella maalla työntämällä tai vetämällä. Mäkiauton rakentaminen itse ei ole kovin monimutkaista, tarvitaan vain jonkinlainen runko ja pyörät.
Mäkiautoille järjestetään myös kilpa-ajoja.
Kaivopiha

Kaivopiha on Kluuvissa Helsingin keskustassa sijaitseva kauppakeskus. Se koostuu Kaivotalon, City-talon, Hansa-talon, Uuden ylioppilastalon ja Vanhan ylioppilastalon muodostamasta kokonaisuudesta. Kaivopihan kaikki rakennukset ovat Ylvan omistamia.
Rakennusten keskellä sijaitsevalla sisäpihalla on aiemmin sijainnut suihkulähde, josta alue on saanut nimensä. Flooran päivänä 2018 käytöstä poistetun suihkulähteen paikalle asennettiin Björn Weckströmin suunnittelema veistos "Yhdessä". Veistos oli lahja 150 vuotta täyttävälle Helsingin yliopiston ylioppilaskunnalle.
Kassakone

Kassakone on mekaaninen tai elektroninen laite, joka laskee ja tallentaa liikkeen myynti­tapahtumat ja myynti­tulot ja jossa on myös laatikko käteisen rahan säilyttämistä varten. Yleensä kassakone tulostaa myös kuitin asiakkaalle.
Joissain kassakoneissa laatikon voi avata vain myynnin yhteydessä taikka erityisellä avaimella, joka on vain esimiehillä ja liikkeen omistajalla. Tällä tavalla estetään myyjiä varastamasta liikkeen rahoja. 
Historia.
Ensimmäisen kassakoneen keksi James Ritty pian Yhdys­valtain sisällis­sodan jälkeen. Hän omisti saluunan Daytonissa, Ohiossa ja halusi sen avulla estää työn­tekijöitä varastamasta rahaa. Idean ensimmäiseen malliinsa "Ritty Model I" vuodelta 1879 hän sai nähtyään laitteen, joka laski höyrylaivan potkurin kierrokset. Veljensä John Rittyn avustuksella hän patentoi kelloa muistuttaneen kassakoneen vuonna 1883. Ensimmäinen malli oli täysin mekaaninen yhteenlasku­kone, eikä se tulostanut kuittia. Työntekijän oli erikseen tallennettava jokainen myyntitapahtuma kassa­koneelle, ja kun hän painoi summa­näppäintä, raha­laatikko avautui ja kello kilahti ilmoittaen esi­miehelle, että myynti­tapahtuma oli suoritettu. Kuitinkirjoitustoiminto tuli koneeseen jo vuonna 1884.
Nykyaikaiset kassakoneet lukevat tavaraan merkityn viivakoodin ja etsivät sen perusteella sen hinnan tietokannasta.